ⵎⵉⴷⵍⵜ

ⵎⵉⴷⵍⵜ ⵏⵖⴷ ⴰⵡⵟⴰⵟ ⵜⴳⴰ ⵢⴰⵜ ⵜⴰⵎⴷⵉⵏⵜ ⴳ ⵍⵎⵖⵔⵉⴱ, ⵜⵍⵍⴰ ⴳ ⵜⴰⵎⵏⴰⴹⵜ ⵏ ⴷⵔⴰ ⵜⴰⴼⵉⵍⴰⵍⵜ ⴰⵎⵎⴰⵙ ⵏ ⵉⴷⵓⵔⴰⵔ ⵏ ⵡⴰⵟⵍⴰⵙ ⴰⵏⴰⵎⵎⴰⵙ ⵜⴰⵎⴰⵏ ⵓⴷⵔⴰⵔ ⵏ ⵍⵄⵢⵢⴰⵛⵉ, ⵜⴻⵜⵜⵡⴰⵙⵙⵏ ⵙ ⵓⴼⴰⵔⵙ ⵏ ⵓⴷⴼⴼⵓ, ⴰⵔ ⴷⵉⴳⵙ ⵉⵜⵜⵉⵍⵉ ⴰⵏⵎⵓⴳⴳⴰⵔ ⵏ ⵓⴷⴼⴼⵓ ⴽⵓ ⵢⴰⵙⴳⴳⴰⵙ, ⵜⴻⵜⵜⵡⴰⵙⵙⵏ ⴰⵡⴷ ⵙ ⴽⵔⴰ ⵏ ⵉⵎⵖⵓⵣⵏ ⵉⵜⵜⵡⴰⵏⴼⴷⵏ ⴰⵎ ⴼⴰⵏⴰⴷⵉⵏⵉⵜ, ⵜⵍⵍⴰ ⴳ ⵓⴱⵔⵉⴷ ⴳⵔ ⵉⵎⵜⵖⵔⵏ ⴷ ⵎⴽⵏⴰⵙ. ⵓⵟⵟⵓⵏ ⵏ ⵉⵎⵣⴷⴰⵖⵏ ⴷⵉⴳⵙ ⵢⵉⵡⴹ 55 304 ⴳ ⵓⵚⵉⴹⵏ ⴰⵎⵖⵔⴰⴱⵉ 2014.ⴰⵚⵉⴹⵏ ⴰⵎⵖⵔⴰⴱⵉ 2014

ⴰⵎⵣⵔⵓⵢ
ⵜⴳⵎⴰ ⵎⵉⴷⵍⵜ ⴳ ⵜⴰⵣⵡⴰⵔⵜ ⵏ ⵜⴰⵙⵓⵜ ⵜⵉⵙⵙ ⵙⵉⵎⵔⴰⵡ ⵖⴼ ⵢⴰⵏ ⵡⴰⵎⵎⴰⵙ ⴰⵎⵙⵙⵓⴳⵓⵔ ⴰⴼⵕⴰⵏⵚⵉⵚ ⵙ ⵢⵉⵙⵎ ⴰⵏⵏ. ⵣⵡⴰⵔ ⵜⵓⴷⵔⵉⵏ ⴷ ⵉⵖⵔⵎⴰⵏ ⵍⵍⴰⵏ ⴼⵙⵔⴰⵏ ⴳ ⵜⵉⵎⵏⴰⴹⵉⵏ ⵉⵏⵎⴰⵍⴰⵏ. ⵉⴼⵕⴰⵏⵚⵉⵚⵏ ⵙⵔⵙⵏ ⴰⵎⵎⴰⵙ ⵏⵏⵙⵏ ⴰⴷ ⴼⴰⴷ ⴰⴷ ⵙⵙⵡⵀⵏⵏ ⴰⵙⵙⵓⴼⵖ ⵏ ⵓⵍⴷⵓⵏ , ⵊⵊⴱⵙ ⴷ ⴽⵔⴰ ⵏ ⵉⵎⵖⵓⵣⵏ ⵢⴰⴹⵏ. ⴰⵙⴱⵓⵖⵍⵓ ⵏ ⵉⵣⵓⵖⴰⵣ ⴰⴷ ⵜⵉⵡⵉ ⴰⵔ ⵜⵓⵙⴽⴰ ⵏ ⵢⴰⵏ ⵓⴱⵔⵉⴷ ⵏ ⵡⵓⵣⵣⴰⵍ ⵙⴳ ⵎⵉⴷⵍⵜ ⴰⵔ ⵉⵍⵍ ⵓⵎⵍⵉⵍ ⴰⵏⴰⵎⵎⴰⵙ ⴷ ⵓⴳⵊⵊⵓⵎ ⵏ ⵜⵔⵉⵙⵉⵏⵜⵉ ⵙ ⵎⵉⴷⵍⵜ ⴳ ⵓⵙⴳⴳⴰⵙ 1930. ⵜⴻⵜⵜⵓⵙⴽⴰ ⴷⵉⴳⵙ "ⵜⵉⵖⵔⵎⵜ ⵏ ⵎⴰⵔⵢⴰⵎ ⴷⵉ ⵙⵙⵓⵖ"  ⴳ ⵓⵙⴳⴳⴰⵙ 1926 ⵓⵏⵏⴰ ⴷⴼⴼⵉⵔ ⴰⵏⵏ ⴰⴷ ⵉⴳⴰ ⵜⴰⵖⵣⴰⵎⵜ ⵏ ⵎⴰⵙⵜ ⵏ ⵡⴰⵟⵍⴰⵙ.ⵎⴰⵙⵜ ⵏⵏⵖ ⵏ ⵡⴰⵟⵍⴰⵙ. ⴽⴽ ⴷⵔⴰ ⵜⴰⴼⵉⵍⴰⵍⵜ.  ⴰⵙⵇⵇⵉⵎ ⴰⵏⵎⵏⴰⴹ ⵏ ⵜⴰⵎⵍⵍⴰⵢⵜ ⵏ ⴷⵔⴰ ⵜⴰⴼⵉⵍⴰⵍⵜ.   15 ⴷⵓⵊⴰⵏⴱⵉⵔ 2023.

ⴷⴰⵔⵜ ⵏ ⵜⴰⵙⵉⵎⴰⵏⵜ ⵜⴰⵎⵖⵔⵉⴱⵉⵜ ⴳ ⵓⵙⴳⴳⴰⵙ 1956 ⵜⴰⵏⴱⴰⴹⵜ ⵜⵓⵖⴰⵍ ⴰⵔ ⵜⵏⴱⴰⴹⵜ ⵜⴰⵎⵖⵔⵉⴱⵉⵜ ⵎⵉⴷⵍⵜ ⴰⵙⵙⴰ ⵜⴳⴰ ⵜⴰⵎⴰⵥⵓⵏⵜ ⵜⴰⵙⴳⵡⴰⵏⵜ ⵏ ⵜⴰⵙⴳⴰ ⵏ ⵎⵉⴷⵍⵜ.

ⵜⴰⵔⴰⴽⴰⵍⵜ
ⵎⵉⴷⵍⵜ ⵜⵍⵍⴰ ⵖⴼ ⵓⴱⵔⵉⴷ ⴰⵎⵇⵔⴰⵏ N13 ⴳⵔ ⴼⴰⵙ ⴷ ⵎⴽⵏⴰⵙ ⴳ ⵓⴳⴰⴼⴰ ⴷ ⵕⵕⴰⵛⵉⴷⵢⴰ ⴳ ⵓⵏⵥⵓⵍ. ⵜⵍⵍⴰ ⴳ ⵓⵎⴰⵍⴰⵢ ⵉⵜⵜⵍⵏ ⴰⵙⵉⴼ ⵏ ⵎⵓⵍⵓⵢⴰ ⴳⵔ ⵉⴷⵓⵔⴰⵔ ⵏ ⵓⵟⵍⴰⵙ ⴰⵏⴰⵎⵎⴰⵙ ⴷ ⵡⴰⵟⵍⴰⵙ ⵉⵎⵇⵔⴰⵏ.

ⵜⴰⵜⵜⵓⵢⵜ ⵏ ⵜⵎⴷⵉⵏⵜ ⵜⴳⴰ 1508 ⵎⵉⵜⵔⵓ, ⵜⴳⴰ ⵢⴰⵜ ⵙⴳ ⵜⵎⴷⵉⵏⵉⵏ ⵜⵉⵎⴰⴼⵍⵍⴰⵜⵉⵏ ⴰⴽⴽⵯ ⴳ ⵍⵎⵖⵔⵉⴱ.

ⴰⵏⵣⵡⵉ

ⵉⵎⵣⴷⴰⵖⵏ
ⵎⵉⴷⵍⵜ ⵜⴳⴰ ⵢⴰⵜ ⵜⵎⴷⵉⵏⵜ ⵜⴰⵎⴰⵣⵉⵖⵜ ⴳ ⵜⵓⴳⴳⵓⵜ ⵏⵏⵙ. ⵉⵎⵣⴷⴰⵖⵏ ⵉⵎⴰⵣⵉⵖⵏ ⵙⴰⵡⵡⴰⵍⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵏ ⵡⴰⵟⵍⴰⵙ ⴰⵏⴰⵎⵎⴰⵙ (ⴰⵢⵜ ⵄⵢⵢⴰⵛ), ⵎⴰⵛⴰ ⵜⵓⴳⴳⵓⵜ ⵖⵉⵢⵏ ⴰⴷ ⵙⵉⵡⵍⵏ ⴰⵡⴷ ⵙ ⴷⴷⴰⵔⵉⵊⴰ, ⵉⵎⵣⴷⴰⵖⵏ ⵉⵍⵎⴷⵏ ⵖⵉⵢⵏ ⴰⵡⴷ ⵙⴰⵡⵡⴰⵍⵏ ⵜⴰⵄⵕⴰⴱⵜ ⵜⴰⴼⵓⵙⵜ  ⴷ ⴰⵡⴷ ⵜⴰⴼⵕⴰⵏⵚⵉⵚⵜ ⵏⵏⴰ ⵉⵜⵜⵓⵙⵎⵔⴰⵙⵏ ⴳ ⵍⵎⵖⵔⵉⴱ ⵙ ⵡⴰⵟⵟⴰⵙ.

ⴰⵛⴽⵓ ⵎⵉⴷⵍⵜ ⵜⴳⴰ ⵢⴰⵜ ⵜⵎⴷⵉⵏⵜ ⵜⴰⵎⴰⵢⵏⵓⵜ, ⴰⴽⴽⵯ ⵉⵎⵣⴷⴰⵖⵏ ⵖⵉⵢⵏ ⴰⴷ ⵔⵣⵣⵓⵏ ⵉⵥⵓⵕⴰⵏ ⵏⵏⵙⵏ ⴰⵔ ⵢⴰⵏ ⵙⴳ ⵉⵖⵔⵎⴰⵏ ⵉⵏⵎⴰⵍⴰⵏ ⵏⵖⴷ ⴰⵔ ⴽⵔⴰ ⵏ ⵜⵎⵏⴰⴹⵜ ⵢⴰⴹⵏ ⴳ ⵍⵎⵖⵔⵉⴱ, ⵜⴰⵎⴷⵉⵏⵜ ⴰⵡⴷ ⵓⵔ ⵜⵍⵍⵉ ⵖⵓⵔⵙ ⵜⵉⴱⴹⵉ ⵜⴰⵎⵣⴷⴰⵖⵜ ⵉⴱⴰⵏⵏ ⴷ ⵉⴷ ⵙⵙⵓⵇ ⵉⵣⴰⵢⴽⵓⵜⵏ ⴰⵎ ⵜⵉⵎⴷⵉⵏⵉⵏ ⵜⵉⵇⴱⵓⵔⵉⵏ ⵜⵉⵎⵖⵔⴰⴱⵉⵢⵉⵏ.

ⴷⵔⵓⵙⵏ ⵉⵎⵣⴷⴰⵖⵏ ⵓⵔ ⵉⴳⵉⵏ ⵉⵥⵖⵓⵕⴰⵏ ⴳ ⵎⵉⴷⵍⵜ, ⵙⴳ ⵡⵉⵏⵏⴰ ⵉⵣⵡⴰⵔⵏ ⴳ ⵓⵙⵙⵔⵙ ⵜⵍⵍⴰ ⵢⴰⵜ ⵜⴰⵔⴱⴱⵓⵜ ⵏ ⵜⵉⵕⵀⴱⴰⵏⵉⵏ ⵜⵉⴼⵕⴰⵏⵚⵉⵚⵉⵏ ⴷ ⵉⵕⵀⴱⴰⵏ ⵉⵕⵓⵎⵉⵢⵏ (ⵜⵕⴰⴱⵉⵙⵜ) ⵣⴷⴰⵖⵏ ⴳ ⵜⴰⵖⵣⴰⵎⵜ ⵏ ⵎⴰⵙⵜ ⵏ ⵡⴰⵟⵍⴰⵙ ⴳ ⵢⴰⵜ ⵜⵉⵖⵔⵎⵜ ⵉⵏⵎⴰⵍⴰⵏ. ⵜⵉⵕⵀⴱⴰⵏⵉⵏ ⵙⵎⵔⴰⵙⵏⵜ ⴷ ⵜⵓⵜⵎⵉⵏ ⴷ ⵜⵔⴱⴰⵜⵉⵏ ⵏ ⵜⵎⴷⵉⵏⵜ ⴰⴷ ⵙⵏⴼⵍⵓⵍⵏ ⵜⴰⵣⵣⵓⵍⵉⵏ ⵜⵉⵣⴰⵢⴽⵓⵜⵉⵏ ⴷ ⵓⵍⵎⵎⵓⴷ ⵏ ⵜⴼⵕⴰⵏⵚⵉⵚⵜ ⴷ ⴽⵔⴰ ⵜⵉⵙⵏⵉⴳⵉⵜⵉⵏ ⵢⴰⴹⵏ.

ⵜⴰⴷⴰⵎⵙⴰ
ⵎⵉⴷⵍⵜ ⵜⴳⴰ ⵙⵙⵓⵇ ⵉ ⵢⴰⵜ ⵜⵎⵏⴰⴹⵜ ⵜⴰⴼⵍⵍⴰⵃⵜ ⵙⴳ ⴰⵙⵉⴼ ⵏ ⵎⵍⵡⵉⵢⵢⴰ ⴰⵔ ⴰⴷⵔⴰⵔ ⵏ ⵍⵄⵢⵢⴰⵛⵉ, ⵜⴰⵎⵏⴰⴹⵜ ⴰⴷ ⵜⴻⵜⵜⵡⴰⵙⵙⵏ ⵙ ⵓⴷⴼⴼⵓ, ⴰⴼⴰⵔⵙ ⵢⴰⴹⵏ ⵉⵍⵍ ⴷⵉⴳⵙ ⴷⴷⵓⵊ , ⴰⵎⵛⵎⴰⵛ, ⵍⵅⵓⵅ, ⵕⵕⵎⵎⴰⵏ, ⵉⵔⴷⵏ ⴷ ⴽⵔⴰ ⵏ ⵍⵅⵓⴹⵕⵜ.

ⵉⴼⵍⵍⴰⵃⵏ ⵉⵣⴷⴰⵖⵏ ⵙⴳ ⵜⵎⵏⴰⴹⵉⵏ ⵉⵏⵎⴰⵍⴰⵏ ⴷⴰ ⴽⵙⵙⴰⵏ ⵓⵍⵍⵉ ⵉ ⵜⵖⵔⵙⴰ ⴷ ⵜⴰⴹⵓⵜ. ⵙⵙⵉⵏⵏ ⴷⴰ ⵜⵜⵓⵏⵣⴰⵏ ⴳ ⵎⵉⴷⵍⵜ, ⴰⵜⵉⴳ ⵏ ⵓⴽⵙⵓⵎ ⴷⴰ ⵖⵉⴼⵙ ⵉⵜⵜⵉⵍⵉ ⵢⵉⴹⵉⵚ ⵏ ⵓⵏⵥⴰⵔ, ⴳ ⵉⵙⴳⴳⴰⵙⵏ ⵏ ⵓⵏⵥⴰⵔ ⵉⴼⵍⵍⴰⵃⵏ ⵖⵉⵢⵏ ⴰⴷ ⵇⴰⴱⵍⵏ ⵓⵍⵍⵉ ⵏⵏⵙ ⴰⵙⴳⴳⵯⴰⵙ ⴽⵓⵍⵜ ⵓⵔ ⴷⴰⵜ ⴷ ⵜⵜⴰⵡⵉⵏ ⵙ ⵙⵙⵓⵇ, ⵎⴰⵛⴰ ⴳ ⵉⵙⴳⴳⵯⴰⵙⵏ ⵓⵣⵉⵔⵣ ⴷⴰⵙⵏ ⵉⵜⵜⴰⴼ ⵉⵙ ⵣⵣⵏⵣⴰⵏ ⵓⵍⴰ ⴰⴷ ⵎⵜⵜⵏ ⵓⵍⵍⵉ ⵓⵛⴰⵡⵓⵔ.

ⴰⵣⵓⵏⴰⵏ ⵏ ⵜⴰⵎⴳⵓⵔⵉ ⴳ ⵎⵉⴷⵍⵜ ⵢⵓⴳⵍ ⴷ ⵉⵣⵓⵖⴰⵣ ⵉⵏⵎⴰⵍⴰⵏ. ⵡⵉⵏⵏⴰ ⵖⴰⵙ ⵡⵉⵏ ⵎⵎⵉⴱⵍⴰⴹⵏ ⴰⵢⴷ ⵉⵙⵓⵍⵏ ⵉⵙⵎⵔⴰⵙⵏ  ⵜⴰⵥⴹⴰⵕⵜ ⵏⵏⵙ ⵜⴰⵎⴰⴼⵍⵍⴰⵜ , ⴰⵔ ⵉⵙⵙⵓⴼⵓⵖ ⴰⵍⴷⵓⵏ ⴷ ⵊⴱⵙ ⴷ ⴽⵔⴰ ⵏ ⵉⵎⵖⵓⵣⵏ ⵓⵔ ⵉⵜⵜⵡⴰⵙⵙⵏ ⵙ ⵡⴰⵟⵟⴰⵙ ⵉ ⵓⵣⵣⵏⵣ ⵉ ⵜⵎⴳⵓⵔⵉ ⴷ ⵉⴽⵍⴰⵏ ⵏ ⵜⴰⴷⴷⴰⵔⵜ.

ⵜⴰⵎⴰⵍⵍⴰⵢⵜ ⵜⵙⵓⵍ ⴷⴰ ⵜⵎⵖⵖⵔ ⴰⵎ ⵢⴰⵏ ⵓⵙⴰⵖⵓⵍ ⴰⵎⵇⵔⴰⵏ ⵏ ⵉⴷⵔⵉⵎⵏ ⵉ ⵎⵉⴷⵍⵜ. ⴰⵏⵣⵡⵉ ⴰⵔⴷ ⵉⵜⵜⴰⵡⵉ ⵜⵓⴳⴳⵓⵜ ⵏ ⵉⵙⵙⵓⵔⵓⵙ ⵉⵏⵔⵣⴰⴼ, ⵜⵓⴳⴳⵓⵜ ⵏⵏⵙ ⴷ ⵉⵎⵖⵔⴰⴱⵉⵢⵏ ⵙⴳ ⵜⵉⵎⵏⴰⴹⵉⵏ ⵉⵣⴷⵔⵏ ⴷ ⵉⵎⵣⵡⴰⴳⵏ ⵙ ⵜⵓⵕⵓⴱⵜ. ⵔⵏⵓ ⵖⴼ ⵉⵏⵔⵣⴰⴼ, ⵜⴰⵣⵣⵓⵍⵉⵏ ⵜⵉⵣⴰⵢⴽⵓⵜⵉⵏ ⴷⴰ ⵜⵜⵓⵏⵣⴰⵏⵜ - ⴰⵙⵍⴰⵡⴰⵏ ⴰⴽⴽⵯ ⵜⵉⴽⴹⵉⴼⵉⵏ - ⵙ ⵜⵉⵎⵢⴰⵡⴰⵙⵉⵏ ⴳ ⵜⵎⵏⴰⴹⵜ ⵏⵖⴷ ⴳ ⵜⵉⵎⴷⵉⵏⵉⵏ ⵜⵉⵎⵇⵔⴰⵏⵉⵏ ⴳ ⵍⵎⵖⵔⵉⴱ.

ⵎⴷⴷⵏ ⵉⵜⵡⴰⵙⵙⵏ

 ⵅⴰⵍⵉⴷ ⵙⴽⴽⴰⵃ - ⴰⵎⴰⵣⵣⴰⵍ ⵣⵡⴰⵔ.

ⴰⵙⵓⵙⵔ ⴰⵎⵓⵟⵟⵓⵏ
ⴰⵙⵓⵙⵔ ⴰⵎⵓⵟⵟⵓⵏ (ⵏ ⵜⵃⴰⵊⵉⵜ "ⴰⵚⵎⵎⵉⴹ ⴷ ⵜⴰⴼⵓⴽⵜ")

ⵉⵙⴰⵖⵓⵍⵏ